ตลาดหุ้นสหรัฐฯปิดลบ
ตลาดหุ้นสหรัฐปิดลบในกรอบแคบ จากแรงขายทำกำไร ขณะที่ราคาน้ำมันขยับขึ้น
11 ก.ย. 2555

ตลาดหุ้นสหรัฐปิดลบในกรอบแคบ จากแรงขายทำกำไร ขณะที่ราคาน้ำมันขยับขึ้น  ตลาดหุ้นสหรัฐฯวานนี้(10ก.ย.) ปิดลบในกรอบแคบๆ จากแรงขายทำกำไรของนักลงทุน หลังวอลล์สตรีทพุ่งขึ้นอย่างแรงในช่วงสัปดาห์ที่แล้ว ขณะเดียวกันก็ยังรอดูท่าทีของที่ประชุมธนาคารกลางสหรัฐฯ(เฟด) กลางสัปดาห์นี้ ว่าจะส่งสัญญาณสนับสนุนเศรษฐกิจอันเปราะบางอย่างไรบ้าง       ดัชนีหุ้นดาวโจนส์ ลดลง 51.80 จุด (0.39 เปอร์เซ็นต์) ปิดที่ 13,254.84 จุด แนสแดค ลดลง 32.40 จุด (1.03 เปอร์เซ็นต์) ปิดที่ 3,104.02 จุด เอสแอนด์พี ลดลง 8.76 จุด (0.61 เปอร์เซ็นต์) ปิดที่ 1,429.16 จุด
 ขณะที่ราคาน้ำมันขยับขึ้น หลังข้อมูลทางเศรษฐกิจที่อ่อนแอในสหรัฐฯและจีน เพิ่มความหวังว่าสองชาติผู้บริโภครายใหญ่จะลงมือกระตุ้นเศรษฐกิจ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 12 เซนต์ ปิดที่ 96.54 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 56 เซนต์ ปิดที่ 114.81 ดอลลาร์ต่อบาร์เรล